**MEGÁLLAPODÁS MÓDOSÍTÁS**

amely létrejött egyrészről:

**Budapest Főváros II. Kerületi Önkormányzat**(székhelye: 1024 Budapest, Mechwart liget 1., adószáma: 15735650-2-41, képviseli: Dr. Láng Zsolt polgármester), a továbbiakban: **Önkormányzat;**

másrészről:

**Budapesti Rendőr-főkapitányság** (székhelye: 1139 Budapest, Teve u. 4-6.; adószáma: 15720388-2-51; képviseli: Bucsek Gábor r. vezérőrnagy, rendőrségi főtanácsos, Budapest rendőrfőkapitánya), a továbbiakban: **BRFK**

a továbbiakban együtt: **Felek**

között a 2017. március 10. napján megkötött, helyi közbiztonságot érintő feladatok ellátására vonatkozó Megállapodás módosítása tárgyában az alulírott helyen és időben, az alábbi feltételekkel:

**1.**

**ELŐZMÉNYEK**

A Felek rögzítik, hogy 2017. március 10. napján helyi közbiztonságot érintő feladatok ellátása tárgyában OK-1131/2017, illetve 01000-129/12/2017.Emü számon Megállapodást kötöttek egymással (a továbbiakban: Megállapodás) 2017. március 1. napjától 2018. február 28. napjáig terjedő határozott időre.

**2.**

**A MEGÁLLAPODÁS MÓDOSÍTÁSA**

A Felek a Megállapodást annak III. 7. pontja alapján a Budapesti Rendőr-főkapitányság II. Kerületi Rendőrkapitánysága kezdeményezésére közös megegyezéssel, a Képviselő-testület …/2018. (II. …) határozata alapján az alábbiak szerint módosítják:

A Megállapodás II. Az Önkormányzat vállalásai rész 3. pontja jelen módosítás mindkét Fél általi aláírásának – amennyiben ez nem egyazon napra esik, a későbbi aláírás – napjával az alábbiak szerint egészül ki:

*„A tárgyévi finanszírozásnál az előző időszak elszámolásából adódó, igazolt többletszolgáltatások megtérítését is figyelembe kell venni a tárgyévi keretösszegen felül.”*

**3.**

**VEGYES RENDELKEZÉSEK**

3.1. A Felek rögzítik, hogy a Megállapodás jelen módosítással nem érintett rendelkezései változatlanul érvényesek és hatályosak, azokat a módosítással beépülő szövegrésszel együtt kell alkalmazni.

3.2. A Felek jelen módosítást – amely két számozott oldalból áll és öt, egymással megegyező eredeti példányban készült – annak elolvasása és közös értelmezése után, mint akaratukkal mindenben megegyezőt, jóváhagyólag írják alá.

**Budapest, 2018.** ………………… **Budapest, 2018.** ………………………

………………………………………… ……………………………………………

**Dr. Láng Zsolt Polgármester Bucsek Gábor Budapest Rendőrfőkapitánya**

**Budapest Főváros II. Kerületi Budapesti Rendőr-főkapitányság**

**Önkormányzat**

Jogi ellenjegyzés:

…………………………………………. ……………………………………………

Pénzügyi ellenjegyzés:

………………………………………….. ……………………………………………